******

Broj: D04-040/24-3098/2 Podgorica, 26. jun 2025. godine

**I Z V J E Š T A J**

**o sprovedenoj javnoj raspravi o Nacrtu odluke o javnom vodosandbijevanju**

**na teritoriji Glavnog grada**

 Gradonačelnik je Zaključkom broj 01-018/25- 3351 od 20.05.2025. godine utvrdio Nacrt Odluke o javnom vodosnabdijevanju na teritoriji Glavnog grada, koji je pripremio Sekretarijat za komunalne poslove.

 Povodom Nacrta naznačene odluke, a saglasno Programu javne rasprave, organizovana je javna rasprava u trajanju od 15 dana, u periodu od 06.06.2025. godine, zaključno sa 21.06.2025. godine.

U skladu sa navedenim Programom, Nacrt je objavljen kao podlistak u dnevnom listu „Dana“ i na internet sajtu Glavnog grada, 05. juna 2025. godine, a pored toga, dostavljen je odbornicima Skupštine Glavnog grada, mjesnim zajednicama Glavnog grada, kao i Centru za razvoj NVO, radi dostavljanja nevladinim organizacijama u cilju uključivanja u javnu raspravu.

 Javnu raspravu u elektronskoj, pisanoj i usmenoj formi sproveo je Sekretarijat za komunalne poslove. U toku javne rasprave građanima, medijima i ostalim učesnicima data je mogućnost pisanog, elektronskog i usmenog izjašnjavanja i ocjenjivanja uspješnosti i kvaliteta javne rasprave putem evaluacionih listića.

 Centralna javna rasprava održana je u zgradi Skupštine Glavnog grada Podgorica - sala na II spratu, Ul. Njegoševa br.20 u Podgorici “ 18. juna 2025. godine, sa početkom u 10,00 časova.

 Centralnoj javnoj raspravi prisustvovao je troje učesnika.

 Javnu raspravu su pratili predstavnici štampanih medija i blagovremeno i adekvatno obavještavali građane o javnoj raspravi i pitanjima koja se uređuju naznačenom odlukom.

 Na centralnoj javnoj raspravi sekretar Sekretarijata za komunalne poslove je upoznao prisutne sa razlozima koji su uticali da se pristupi izradi predložene odluke, kao i sa rješenjima iz odluke.

 Na postavljena pitanja i primjedbe učesnika javne rasprave, sekretar Sekretarijata sa saradnicima dao je odgovore uz detaljna obrazloženja.

 Obrađivaču je na Nacrt naznačene odluke dostavljena jedna sugestija u usmenoj formi i to:

**I Gospodin Srđan Perić iz Podgorice, dostavio je sljedeće sugestiju:**

1. **Obaveza postavljanja javnih česmi u Glavnom gradu na način da na području svake mjesne zajednice bude najmanje jedna javna česma.**

 Data sugestija obrazalaže se klimatskim prilikama u Glavnom gradu, posebno tokom ljetnjih mjeseci i ekstremno visokih temperatura.

1. **Propisivanje obaveze održavanja javnih česmi vršiocu komunalne djelatnosti kome su povjereni poslovi javnog vodosnadbijevanja.**

Data sugestija obrazložena je velikim brojem javnih česmi u glavnom gradu koje se nalaze u funkcionalno i estetski lošem stanju.

***Stav obrađivača:***

Sugestije nijesu prihvaćene. Predloženim sugestijama zalazi se u normiranje materije koja je predmet posebne odluke. Odlukom o komunalnom redu komunalnim objektom, između ostalih, kao komunalno objekti definisani su: objekti za snabdijevanje vodom, fontane, javne česme, bunari, protivpožarni hidranti. Navedenom odlukom utvrđena je obaveza privrednom društvu kome su povjereni poslovi javnog vodosnabdijevanja da javne česme i fontane moraju održavati u urednom, čistom i estetski ispravnom stanju.

Obrađivač će uzeti u razmatranje eventualno propisivanje obaveze postavljanja javnih česmi u Glavnom gradu na način da na području svake mjesne zajednice bude najmanje jedna javna česma, kroz buduće izmjene odluke kojom se normira ova materija.

Prosječna ocjena kvaliteta javne rasprave, na skali od 1 do 5, bila je 4,50, a prosječna ocjena uspješnosti javne rasprave 4,60.

**SEKRETARIJAT ZA KOMUNALNE POSLOVE**